આવશ્‍યક ચીજ વસ્‍તુ ધારા હેઠળ પેટ્રોલ/ ડીઝલ/ રાંધણગેસ/ કેરોસીનના વેપરીઓએ મામલતદારશ્રી પાસેથી પરવાનો મેળવવાનો થાય છે. રાજ્ય સરકારની નીતિ મુજબ એલપીજી કે પીએનજી કનેકશન ધરાવનાર કુટુંબોને કેરોસીનનો જથ્‍થો ફાળવવામાં આવતો નથી. તેથી રાજ્યની જિલ્‍લાવાર અધિકૃત એલપીજી એજન્‍સી દીઠ કનેકશન ધારકોની જિલ્‍લાવાર યાદી પણ આ વેબસાઇટ પર મુકવામાં આવનાર છે. એ જ પ્રમાણે પીએનજી કનેકશન ધરાવતાં રહેણાંકોની વિગતો પણ આ વેબસાઇટ પર મુકવામાં આવનાર છે. આ વિગતો જાહેર જનતા જોગ મુકવાનો આશય એમ છે કે સરકારી રેકર્ડમાં અગર કોઇ કાર્ડ ધારક વિશેની માહિતીમાં ભુલ જણાય તો રાજ્યની કોઇપણ વ્‍યક્તિ ઓનલાઇન ચકાસણી કરી શકે અને ફીડબેક સ્‍વરૂપે આ કચેરીનું ધ્‍યાન દોરી શકશે. જેથી સુધારા-વધારા માટે જરૂરી પગલા લઇ શકાશે.